KOMISIJOS SPRENDIMAS
2007 m. liepos 4 d.
dėl papildomų dienų, kurias laivai gali būti TTJT VIIIc ir IXa kvadratuose, išskyrus Kadiso įlanką, suteikimo Portugalijai
(pranešta dokumentu Nr. C(2007) 3186)
(Tekstas autentiškas tik portugalų kalba)
(2007/474/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. gruodžio 21 d. Tarybos reglamentą (EB) Nr. 41/2007, nustatantį 2007 m. Bendrijos vandenyse ir Bendrijos laivams vandenyse, kuriuose reikalaujama nustatyti žvejybos apribojimus, taikomas tam tikrų žuvų išteklių ir žuvų išteklių grupių bendrąsias žvejybos galimybes ir susijusias sąlygas (1), ypač į jo IIB priedo 9 punktą,
kadangi:
(1)
Reglamento (EB) Nr. 41/2007 IIB priedo 7 punkte nustatytas didžiausias dienų, kurias Bendrijos laivai, jei jų bendras ilgis yra 10 m arba didesnis ir jei jie turi tralus, kurių tinklinio audeklo akies kraštinės ilgis yra 32 mm arba didesnis, žiauninius tinklaičius, kurių tinklinio audeklo akies kraštinės ilgis yra 60 mm arba didesnis, arba inkarines ilgąsias ūdas, gali būti TTJT VIIIc ir IXa kvadratuose, išskyrus Kadiso įlanką, kaip apibrėžta IIB priedo 1 punkte, 2007 m. vasario 1 d. - 2008 m. sausio 31 d., skaičius.
(2)
Reglamento (EB) Nr. 41/2007 IIB priedo 9 punkte Komisijai suteikiama teisė atsižvelgiant į po 2004 m. sausio 1 d. visam laikui nutrauktą žvejybos veiklą skirti papildomų dienų, kurias laivai, turintys minėtus žvejybos įrankius, gali būti minėtame geografiniame rajone.
(3)
2006 m. spalio 10 d., 2006 m. lapkričio 14 d. ir 2007 m. kovo 12 d. Portugalija pateikė duomenų, iš kurių matyti, kad po 2004 m. sausio 1 d. visam laikui žvejybos veiklą nutraukusių laivų žvejybos pastangos atitinkamai sudarė 9,61 % Portugalijos laivų, buvusių tame geografiniame rajone 2003 m. ir turėjusių tralus, kurių tinklinio audeklo akies kraštinės ilgis yra 32 mm arba didesnis, žvejybos pastangų, 6,75 % Portugalijos laivų, buvusių tame geografiniame rajone 2003 m. ir turėjusių žiauninius tinklaičius, kurių tinklinio audeklo akies kraštinės ilgis yra 60 mm arba didesnis, žvejybos pastangų ir 14,12 % Portugalijos laivų, buvusių tame geografiniame rajone 2003 m. ir turėjusių inkarines ilgąsias ūdas, žvejybos pastangų.
(4)
Atsižvelgiant į pateiktus duomenis ir taikant reglamento IIB priedo 9.1 punkte nustatytą skaičiavimo būdą Portugalijai turėtų būti skirta dvidešimt viena papildoma diena laivams, turintiems to priedo 3 punkto a papunktyje nurodytos grupės įrankius, penkiolika papildomų dienų laivams, turintiems 3 punkto b papunktyje nurodytos grupės įrankius ir trisdešimt papildomų dienų laivams, turintiems 3 punkto c papunktyje nurodytos grupės įrankius, 2007 m. vasario 1 d.-2008 m. sausio 31 d. laikotarpiui.
(5)
Šiame sprendime numatytos priemonės atitinka Žuvininkystės ir akvakultūros vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
1. Didžiausias dienų, kurias žvejybos laivai, kurie plaukioja su Portugalijos vėliava, turi Reglamento (EB) Nr. 41/2007 IIB priedo 3 punkto a papunktyje nurodytus žvejybos įrankius ir kuriems netaikoma nei viena iš to priedo 7.1 punkte nurodytų specialių sąlygų, gali būti TTJT VIIIc ir IXa kvadratuose, išskyrus Kadiso įlanką, skaičius, nurodytas to priedo I lentelėje, pakeičiamas į 237 dienas per metus.
2. Didžiausias dienų, kurias žvejybos laivai, kurie plaukioja su Portugalijos vėliava, turi Reglamento (EB) Nr. 41/2007 IIB priedo 3 punkto b papunktyje nurodytus žvejybos įrankius ir kuriems netaikoma nei viena iš to priedo 7.1 punkte nurodytų specialių sąlygų, gali būti TTJT VIIIc ir IXa kvadratuose, išskyrus Kadiso įlanką, skaičius, nurodytas to priedo I lentelėje, pakeičiamas į 231 dienas per metus.
3. Didžiausias dienų, kurias žvejybos laivai, kurie plaukioja su Portugalijos vėliava, turi Reglamento (EB) Nr. 41/2007 IIB priedo 3 punkto c papunktyje nurodytus žvejybos įrankius ir kuriems netaikoma nei viena iš to priedo 7.1 punkte nurodytų specialių sąlygų, gali būti TTJT VIIIc ir IXa kvadratuose, išskyrus Kadiso įlanką, skaičius, nurodytas to priedo I lentelėje, pakeičiamas į 246 dienas per metus.
2 straipsnis
Šis sprendimas skirtas Portugalijos Respublikai.
Priimta Briuselyje, 2007 m. liepos 4 d.